armvectores/hy_wikipedia_2023 huggingface dataset:
Թամարա Բուչուչանու-Բոտեզ

Թամարա Բուչուչանու-Բոտեզ (ռումիներեն՝ Tamara Buciuceanu-Botez, օգոստոսի 10, 1929(1929-08-10), Բենդերի, Ռումինիայի թագավորություն - հոկտեմբերի 15, 2019(2019-10-15), Բուխարեստ, Ռումինիա), կինոյի և թատրոնի ռումինացի դերասանուհի, հեռուստահաղորդավարուհի։


== Կենսագրություն ==
Թամարա Բուչուչանու-Բոտեզը ծնվել է 1929 թվականի օգոստոսի 10-ին Բանդերիում (ներկայում՝ Մոլդովայի Հանրապետություն)։

1948-1951 թվականներին Թամարա Բուչուչանու-Բոտեզը սովորել է Յասիի թատերական ինստիտուտում։ Չորրորդ կուրսում սովորելու ժամանակ տեղափոխվել է Բուխարեստ և կրթությունը շարունակել Թատերական արվեստի ինստիտուտում (ներկայում՝ Կինոյի և թատրոնի «Ի. Լ. Կարաջալե» ազգային համալսարան, ռումիներեն՝ Universității Naționale de Artă Teatrală și Cinematografică „I.L. Caragiale“), որտեղ սովորել է պրոֆեսորներ Նիկոլա Բալտատնուի (Nicolae Bălțățeanu) և Սորանա Կորոամա-Ստանկայի (Sorana Coroamă-Stanca) մոտ։ Ուսումնառությունն ավարտել է 1952 թվականին։
Թամարա Բուչուչանու-Բոտեզը եղել է 1960-ական թվականներից մինչև 2000-ական թվականների ռումինացի ամենահաջողակ դերասանուհիներից մեկը։ Նա աշխատել է Բուխարեստի «Օդեոն» թատրոնում, ինչպես նաև նկարահանվել է ռումինական գեղարվեստական ֆիլմերում։
2014 թվականի հոկտեմբերի 23-ին Սինայա քաղաքի Պելեշ ամրոցում տեղի ունեցած հանդիսության ժամանակ դերասանուհի Թագավորական տան կողմից պարգևատրվել է Ռումինիայի թագի չորրորդ աստիճանի շքանշանով (սպա), որ նրան հանձնել են թագավոր Միխայ I-ն ու արքայադուստր Մարգարիտան։
Թամարա Բուչուչանու-Բոտեզը 1962 թվականից ամուսնացած է եղել բժիշկ-անեսթեզիոլոգ Ալեքսանդրու Բոտեզի (Alexandru Botez) հետ, ով մահացել է 1996 թվականին)։ Նրանք երեխաներ չեն ունեցել։
Դերասանուհու կենդանության օրոք՝ 2014 թվականին, Ռումինիայում թողարկվել է նրան նվիրված նամականիշ։


== Ֆիլմագրություն ==
Թամարա Բուչուչանու-Բոտեզը նկարահանվել է ռումինական գեղարվեստական ֆիլմերում.


== Ծանոթագրություններ ==


== Արտաքին հղումներ ==
„Trac nu am avut niciodată..." Archived 2015-02-19 at the Wayback Machine. (ռում.)
Բրիսբեն (գետ)

Անվան այլ կիրառումների համար տե՛ս՝ Բրիսբեն (այլ կիրառումներ)Բրիսբեն (անգլ.՝ Brisbane River), Ավստրալիայի Քվինսլենդ նահանգի հարավում գտնվող ամենաերկար գետը, որը հոսում է Բրիսբեն քաղաքի միջով և թափվում Մորետոն ծոց։


== Տվյալներ ==
Ջոն Օքսլին առաջին եվրոպացին էր, որ հետազոտեց գետը և 1823 թվականին այն անվանեց Նոր Հարավային Ուելս նահանգի ղեկավար Թոմաս Բրիսբենի անունով։ Մորետոն ծովածոցի գաղթավայրը նույնպես ստացավ այդ անունը՝ հետագայում դառնալով ներկայիս Բրիսբեն քաղաքը։
Գետի երկարությունը կազմում է 344 կմ, ավազանը մոտ՝ 13,6 հազար կմ²։ Ակունքը գտնվում է Նանագո քաղաքի մոտ։ Մինչև Բրիսբոն հոսում է հարավային ուղղությամբ, այնուհետև հունը փոխում է դեպի վար։ Գետաբերանը գտնվում է Մորետոն ծոցում, Բրիսբոնի արևելյան մասում։
Գետը հարուստ է ձկներով, համարվում է Queensland lungfish-ի էնդեմիկ արեալ։
Գետի ստորին հատվածներում հաճախ ջրհեղեղներ են լինում, որոնք հանգեցնում են աղետալի վիճակի։ Վերջին աղետալի դեպքը տեղի է ունեցել 2011 թվականին։
Գետի վրա կառուցված են 16 խոշոր կամուրջներ և մեկ ստորջրյա թունել։ Կամուրջների հիմնական մասը Բիսբոնում է։


== Ծանոթագրություններ ==
Վարդան Ասատրյան

Վարդան Վլադիմիրի Ասատրյան (մարտի 1, 1959(1959-03-01), Երևան, Հայկական ԽՍՀ, ԽՍՀՄ), հայ բորտմեխանիկ, Արցախյան ազատամարտի մասնակից։
Ավարտել է Վիբորգի (Ռուսաստան) քաղաքացիական ավիացիայի տեխնիկական ուսումնարանը (1979)։ 1983–94-ին աշխատել է «Էրեբունի» օդանավակայանում։ 
1988–92-ին Մի-8 ուղղաթիռի անձնակազմում մասնակցել է ՀՀ սահմանամերձ շրջանների և ԼՂ ինքնապաշտպանությանը։ 
Ընդհանուր թռիչքաժամը ԼՂ, Շահումյան և Գետաշեն կազմել է 263 ժամ։
2009 թ. ՀՀ վարչապետ Տիգրան Սարգսյանի կողմից պարգևատրվել է վարչապետի հուշամեդալով և շնորհակալագրով


== Ծանոթագրություններ ==
Նոքս շրջան (Մեն)

Անվան այլ կիրառումների համար տե՛ս՝ Նոքս շրջան (այլ կիրառումներ)Նոքս շրջան (անգլ.՝ Knox County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 2.958 կմ² է, բնակչությունը՝ 39.736 մարդ (2010 թվականին տվյալներով)։ Շրջկենտրոնն է Ռոքլենդ բնակավայրը։ Կազմավորվել է 1860 թվականին։
Հադի Էն'ջայ

Հադի Ջաթու Էն'ջայ (հունիսի 25, 1979(1979-06-25), Օսլո, Նորվեգիա, Օսլո), նորվեգացի երգիչ, երգահան, գրող և լրագրող։ Հայրը գամբիացի է, մայրը՝ նորվեգացի։ Մեծացել է Օսլոյի մոտակայքում գտնվող Կոլբոտն բնակավայրում։ Ընտանիքի հինգ երեխաներից ավագն է։


== Կարիերա ==
Էն'ջայը որպես թղթակից աշխատել է «Dagsrevyen» հեռուստահաղորդման համար, ինչպես նաև սանդղակագիր է «Dagbladet» թերթում։ Էրիկ Սոլբաքենի և Նադյա Հասնաուի հետ միասին վարել է Եվրատեսիլ 2010 երգի մրցույթը։ 2009, 2010, 2011 և 2013 թվականներին նորվեգական NRK 1 հեռուստաալիքի եթերում վարել է ամենամյա հեռուստամարաթոնը։
Բացի այդ, Էն'ջայը վարել է Նորվեգիայում 2011 թվականի ահաբեկչական գործողությունների 77 զոհերին նվիրված հիշատակի ազգային օրվա հեռուստատեսային հաղորդումը, ինչպես նաև 2012 թվականի հուլիսի 22-ին կազմակերպված հիշատակի համերգը։
2011 թվականին Էրիկ Սոլբաքենի, իսկ 2012 և 2013 թվականներին Աննե Ռիմմենի հետ Համարի օլիմպիական ամֆիթատրոնից վարել է հեղինակավոր «Idrettsgallaen» սպորտային մրցանակաբաշխությունը։ Շոուն ցուցադրվում էր NRK հեռուստաալիքով։
Էն'ջայը բազմիցս այցելել է Նորվեգիա թե՛ որպես սոլո արտիստ, և թե՛ որպես «Queendom» երգիծական խմբի անդամ, որը բաղկացած էր նրանից և ևս չորս սևամորթ նորվեգացի կանանցից, որոնք բոլորն էլ ունեին աֆրիկյան ծագում։


== Սկավառակագրություն ==
Էն'ջայը թողարկել է երեք սոլո ալբոմ.

«Սպիտակ ստեր» (անգլ.՝ White Lies) - թողարկվել է 2005 թվականի սեպտեմբերի 16-ին,
«Բարի գալուստ տուն» (անգլ.՝ Welcome Home) - թողարկվել է 2009 թվականի հունիսի 1-ին,
«Ազատության աշխարհը» (անգլ.՝ World of the Free) - թողարկվել է 2010 թվականի հունվարի 25-ին։Էն'ջայը նաև Mitt lille land ալբոմի (2011) համահեղինակ է։


== Անձնական կյանք ==
2010 թվականին տասներկու տարվա ընկերությունից հետո Էն'ջայն ամուսնացել է Ֆրեդերիկ Պեդերսենի հետ, սակայն երկու տարի անց զույգը խզել է հարաբերությունները։
2014 թվականին Էն'ջայը հաստատեց, որ հարաբերությունների մեջ է «Labour Party» կուսակցության քաղաքական գործիչ Թրոնդ Գիսկեի հետ։ 2015 թվականի սեպտեմբերին երգչուհին հայտարարեց իր հղիության մասին, իսկ նրանց դուստրը ծնվեց 2016 թվականին։


== Ծանոթագրություններ ==
Տիգրան Բարսեղյան (ֆուտբոլիստ)

Անվան այլ կիրառումների համար տե՛ս՝ Տիգրան Բարսեղյան (այլ կիրառումներ)Տիգրան Բարսեղյան (սեպտեմբերի 22, 1993(1993-09-22), Երևան, Հայաստան), հայ ֆուտբոլիստ։ Ներկայումս հանդես է գալիս Ղազախական Աստանայի և Հայաստանի ազգային հավաքականի կազմում։ Խաղում է կիսապաշտպանի դիրքում։


== Ակումբային կարիերա ==
Կարիերան Բարսեղյանը սկսել է Բանանցում։ Խաղացել է նաև Գանձասարում և Միկայում։


=== Վարդար ===
2016 թվականի օգոստոսի 26-ին տեղափոխվել է մակեդոնական Վարդար, որտեղ արդեն խաղում էր նրա ազգակից Հովհաննես Համբարձումյանը։ 2017 թվականի մարտ և մայիս ամիսներին ճանաչվել է Վարդարի ամսվա լավագույն ֆուտբոլիստ։ Ապրիլին ընդգրկվել է Մակեդոնիայի առաջնության ամսվա խորհրդանշական հավաքականում։
2017 թվականի օգոստոսին Վարդարը Բարսեղյանի հետ կամային հաղթանակ տարավ Եվրոպա Լիգայի որակավորման վերջին փուլի Ֆեներբահչեի դեմ խաղում և ստացավ Եվրոպա Լիգայի ուղեգիր։ Թուրքական ակումբի դեմ առաջին խաղում Բարսեղյանը դարձավ գոլի հեղինակ։


== Միջազգային կարիերա ==
2014 թվականին Բարսեղյանը առաջին անգամ հրավիրվեց Հայաստանի երիտասարդական հավաքական։ Հայաստանի ազգային հավաքականում դեբյուտը նշել է 2016 թվականի մարտի 25-ին՝ Բելառուսի դեմ խաղում։
Իր առաջին գոլը ազգային հավաքականի կազմում խփել է 2006 թվականի հունիսի 1-ին՝ Սալվադորի դեմ ընկերական խաղում։


== Կարիերայի վիճակագրություն ==


=== Ակումբային վիճակագրություն ===
2017 թվականի օգոստոսի 20-ի դրությամբ


=== Միջազգային վիճակագրություն ===
2017 թվականի օգոստոսի 20-ի դրությամբ


=== Միջազգային գոլեր ===


== Նվաճումներ ==


=== Ակումբային ===


====== Բանանց ======
Հայաստանի առաջնություն. երկրորդ տեղ. 2010
Հայաստանի գավաթ. երկրորդ տեղ. 2009, 2010
Հայաստանի սուպերգավաթ. երկրորդ տեղ. 2010


====== Գանձասար ======
Հայաստանի առաջնություն. երկրորդ տեղ. 2011


====== Միկա ======
Հայաստանի գավաթ. երկրորդ տեղ. 2014–15


====== Վարդար ======
Մակեդոնիայի առաջնություն. 2016–17


== Ծանոթագրություններ ==


== Արտաքին հղումներ ==
Բարսեղյանը transfermarkt-ում
Բարսեղյանը WhoScored.com կայքում
Բարսեղյանը ՈւԵՖԱ-ի պաշտոնական կայքում
Բարսեղյանի մասին նորություններ GOAL.com-ում
Բարսեղյանի մասին նորություններ espnfc.com-ում
Պոլավենո

Պոլավենո (իտալերեն՝ Polaveno), կոմունա Իտալիայում, Լոմբարդիա մարզի Բրեշիա գավառում։
Բնակչությունը կազմում է 2477 մարդ, խտությունը՝ 275 մարդ/կմ²։ Զբաղեցնում է 9 կմ² տարածք։ 
Փոստային ինդեքս՝ 35060։ Հեռախոսային կոդ՝ 030։


== Արատաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
(1611) Բայեր

(1611) Բայեր (անգլ.՝ Beyer), աստերոիդ աստերոիդների հիմնական գոտում։ Հայտնաբերվել է 1950 թվականի փետրվարի 17-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,172679 ա. մ., առավելագույնը մոտենում է 2,6634 ա. մ. հեռավորության վրա և հեռանում 3,682 ա. մ.։ Արեգակի շուրջ մեկ ամբողջական պտույտ է կատարում 2064,13 երկրային օրվա ընթացքում, իր ուղեծրով շարժվելով միջինում 0,174407 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1611) Բայեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռազմիկ Գրիգորյան (քիմիկոս)

Անվան այլ կիրառումների համար տե՛ս՝ Ռազմիկ Գրիգորյան (այլ կիրառումներ)Ռազմիկ Ռաֆիկի Գրիգորյան (հունիսի 7, 1956(1956-06-07), Վաղարշապատ, Հայկական ԽՍՀ, ԽՍՀՄ), հայ քիմիկոս, քիմիական գիտությունների թեկնածու (1985 թ.)։


== Կրթություն ==
1973 թվականին ոսկե մեդալով ավարտել է Վաղարշապատ քաղաքի Երվանդ Օտյանի անվան թիվ 7 միջնակարգ դպրոցը, 1978 թվականին Երևանի պետական համալսարանի քիմիական ֆակուլտետը, 1981 թվականին՝ Հայաստանի Գիտությունների ակադեմիայի քիմիական ֆիզիկայի ինստիտուտի ասպիրանտուրան։


== Գործունեությունը ==
1982-1988 թվականներին եղել է ԳԱ քիմիական ֆիզիկայի ինստիտուտի գիտաշխատող, 1988-1991 թվականներին՝ 26 կոմիսարների շրջանի (Արաբկիր) գիտատեխնիկական ստեղծագործության կենտրոնի ինժեներ, 1991-1993 թվականներին՝ «Պրոտոն» ֆիրմայի գիտա-արտադրական բաժնի վարիչ, 1993-1997 թվականներին՝ Վաղարշապատի քաղաքային սոցիալական ծառայության պետ, 1997-2000 թվականներին՝ Էջմիածնի «Գրիգոր Լուսավորիչ» համալսարանի ռեկտորի խորհրդական, 2000-2004 թվականներին՝ Էջմիածնի «Գրիգոր Լուսավորիչ» համալսարանի պրոռեկտոր, 2004-2007 թվականներին՝ ՀՀ Ազգային ժողովի աշխատակազմի գիտության, կրթության, մշակույթի հարցերի բաժնի պետ, 2010 թվականից աշխատում է ՀՀ ԿԳՆ Գիտության պետական կոմիտեում որպես բաժնի պետ։ 1985 թվականին պաշտպանել է «Պրոպիլենի գազաֆազ թերմիկ օքսիդացումը» թեմայով թեկնածուական ատենախոսություն։ 20 գիտական աշխատանքների հեղինակ է, ստացել է 3 հեղինակային իրավունքի վկայական, մասնակցել է համամիութենական և միջազգային գիտական կոնֆերանսների։ 1980-1986 թվականներին ընտրվել է Երևանի 26 կոմիսարների շրջանի (Արաբկիր) երիտասարդ գիտնականների և մասնագետների խորհրդի նախագահ։ 1990-1995 թվականներին եղել է Էջմիածնի քաղաքային խորհրդի պատգամավոր, հանձնաժողովի նախագահ, նախագահության անդամ։
305 մմ/45 Մոդել 1893

305 մմ/45 Մոդել 1893, 305 մմ ծավալով նավի հրետանային զենք, որը նախագծվել և արտադրվել է Ֆրանսիայում։ Ներառված է եղել Ֆրանսիայի ռազմածովային ուժերում։ Այս հրետանով զինված են եղել «Շարլ Մարտել» տեսակի «Բուվե» մարտական գրոհային ռազմանավերը։ Հրետանին դարձել է 305 մմ/40 Մոդել 1893 թնդանոթի կատարելագործված տեսակը։ Հետագայում ֆրանսիացիները այս հրետանու հիմքի վրա մշակեցին 305 մմ/40 Մոդել 1893-96 հրետանային համակարգը։


== Ծանոթագրություններ ==


== Գրականություն ==
Friedman N. Naval weapons of World War One. — Yorkshire: Seaforth Publishing, 2011. — ISBN 978-1-84832-100-7


== Արտաքին հղումներ ==
305 mm/45 Model 1887
Պոլ-Անրի Սանդաոգո Դամիբա

Պոլ-Անրի Սանդաոգո Դամիբա (ֆր.՝ Paul-Henri Sandaogou Damiba, հունվարի 2, 1981(1981-01-02), Ուագադուգու, Republic of Upper Volta), Բուրկինա Ֆասոյի ռազմական և քաղաքական գործիչ, 2022 թվականի հունվարին երկրում ռազմական հեղաշրջման կազմակերպիչ։


== Կենսագրություն ==
Ծնվել է 1981 թվականի հունվարի 2-ին Ուագադուգուում՝ Բուրկինա Ֆասոյի մայրաքաղաքում։ Այնուհետև սովորել է Փարիզի ռազմական ուսումնարանում, ունի Բուրկինա Ֆասոյի ռազմաօդային ուժերի փոխգնդապետի կոչում։
Նաև ստացել է քրեագիտության մագիստրոսի կոչում Փարիզի Արվեստների ազգային կոնսերվատորիայից (CHAN) և պաշտպանության փորձագետի վկայական կառավարման, հրամանատարության և ռազմավարության ոլորտներում։ Եղել է երրորդ ռազմական շրջանի հրամանատար, որի տարածքը ընդգրկում է Ուագադուգու, Մանգա, Կուդուգու և Ֆադա Ն'Գուրմա քաղաքները։
Նախագահ Բլեզ Կոմպաորեի կառավարման տարիներին եղել է պետության ղեկավարի անվտանգության ուժերի աշխատակից։ 2019 թվականին եղել է 2015 թվականի պետական հեղաշրջման կազմակերպիչների նկատմամբ դատական գործընթացի ականատեսներից մեկը։
2021 թվականին դարձել է գրքի հեղինակ, որում ներկայացրել է Բուրկինա Ֆասոյի տարածքում իսլամիստական սպառնալիքի դեմ պայքարի իր հայացքները։


== 2022 թվականի պետական հեղաշրջում ==
2022 թվականի հունվարի 24-ին զինվորականները Դամիբայի ղեկավարությամբ ազգային հեռուստատեսության եթերում հայտարարել են, որ գրավել են երկրի իշխանությունը, իսկ նախագահ Ռոկ Մարկ Կրիստիան Կաբորեն կալանավորվել է։ Զեկուցվել է նաև խորհրդարանի ցրման, Սահմանադրության կասեցման և պետության սահմանների փակման մասին՝ մինչև հատուկ հրաման։ 2022 թվականի հունվարի 31-ին զինվորականները  պաշտոնապես հայտարարել են Դամիբայի երկրի նախագահ դառնալու մասին՝ միաժամանակ հայտնելով Հանրապետության Սահմանադրության գործողության վերսկսման մասին։


== Ծանոթագրություններ ==
Ավանգարդ (գյուղ, Իշիմբայսկի շրջան)

Անվան այլ կիրառումների համար տե՛ս՝ ԱվանգարդԱվանգարդ (ռուս.՝ Авангард, բաշկիրերեն՝ Авангард), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարստ (սարավանդ)

Անվան այլ կիրառումների համար տե՛ս՝ Կարստ (այլ կիրառումներ)
Կարստ, Կրաu (սլովեն.՝ Kras, իտալերեն՝ Carso), կրաքարային սարավանդ Սլովենիայի հարավարևմտյան և Իտալիայի հյուսիս-արևելյան սահմանների մոտ, Իստրիա թերակղզուց հյուսիս։ Բարձրությունը՝ 643 մ (Տրստել լեռ)։ Զարգացած է կարստային ռելիեֆը։ Մակերեսային հոսքը և բուսածածկը գրեթե բացակայում է։ Գետահովտային արգավանդ հողերում մշակում են խաղող։ Այստեղ է գտնվում աշխարհի նշանավոր Պոստոյնսկա-Յամա քարայրը։ Պոստոյնա քաղաքում է գտնվում քարայրերի ուսումնասիրման ինստիտուտը։ 

Կաղապար:Սլովենիա-անավարտ
Սուրբ Վարդան եկեղեցի (այլ կիրառումներ)

Անվան այլ կիրառումների համար տե՛ս՝ Սուրբ Վարդան եկեղեցի (այլ կիրառումներ)Սուրբ Վարդան եկեղեցի եզրը կարող է ունենալ հետևյալ իմաստները.

Սուրբ Վարդան եկեղեցի - եկեղեցի և ուխտատեղի Կոտայքի մարզի Ալափարս գյուղի կենտրոնում
Սուրբ Վարդան եկեղեցի - Հայ Առաքելական եկեղեցու տաճար Կիսլովոդսկում
Սուրբ Վարդան եկեղեցի - Հայ առաքելական եկեղեցու տաճար ներկայիս Ադրբեջանական Հանրապետության Շահբուզի շրջանի (պատմական Ճահուկ գավառի) Կուքի (այժմ՝ Կուքու) գյուղում
Սուրբ Վարդան եկեղեցի - հայկական եկեղեցի ներկայիս Ադրբեջանի Հանրապետության Ղազախ քաղաքում, պատմական Մեծ Հայքի Ուտիք նահանգում
Սուրբ Վարդան եկեղեցի - Հայ Առաքելական եկեղեցու տաճար Նյու ՅորքումՍուրբ Վարդան եկեղեցի, Հայաստան, Արմավիրի մարզի Բաղրամյան գյուղում
Թոլով (Բուլանըխի գավառ)

Թոլով, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում է Արածանիի աջ կողմում՝ փոքրի գետակի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Skibet Skal Sejle I Nat

«Skibet Skal Sejle I Nat» (Նավը կարող է լողալ այս գիշեր),  Եվրատեսիլ 1957 երգի մրցույթում Դանիայի ներկայացուցիչներ Բիրթե Վիլկեի և Գուստավ Վինքլերի երգը, որի հեղինակներն են Գեո Վուրմարը և Էմիլի Գարդազը։ Երգը մրցույթի եզրափակչում զբաղեցրել է 3-րդ հորիզոնականը 10 միավորով։
Դենի Մուքվեգե

Դենի Մուքենգերե Մուքվեգե (ֆր.՝ Denis Mukengere Mukwege, մարտի 1, 1955(1955-03-01), Բուկավու, Հարավային Կիվու, ԿԴՀ), կոնգոցի գինեկոլոգ, Պատվավոր լեգիոնի շքանշանակիր (2013), Խաղաղության Նոբելյան մրցանակի դափնեկիր (2018)։ Առավել հայտնի է որպես Պանզի հիվանդանոցի հիմնադիր և տնօրեն։ Հիվանդանոցի աշխատանքն ուղղված է այն կանանց բժշկական օգնության իրականացմանը, որոնք դարձել են խմբային բռնաբարությունների զոհ, ինչը հաճախ կիրառվում էր Կիվուի կոնֆլիկտի ժամանակ։ Իր գործունեության շնորհիվ Մուքվեգեն ճանաչվել է ժամանակակից լավագույն մասնագետներից մեկը գինեկոլոգիական վնասվածքների բուժման ոլորտում։ Կոնգոյի երկրորդ պատերազմի ժամանակ Մուքվեգեն, ըստ որոշ տվյալների, օգնություն է ցուցաբերել հազարավոր կանանց, նրանցից որոշներին՝ մի քանի անգամ՝ երբեմն անելով տասնյակ վիրահատություններ իր 18-ժամյա աշխատանքային օրվա ընթացքում։ Իր կարիերայի ընթացքում Մուքվեգեն դարձել է Մարդկանց իրավունքների ոլորտում ՄԱԿ-ի մրցանակի դափնեկիր (2008), Ուլոֆ Պալմեի մրցանակի հաղթող (2009), և մի շարք այլ մրցանակների դափնեկիր։ 2014 թվականին Եվրոպական միության ղեկավարության անունից Մուքվեգեն ստացել է Սախարովի անվան մրցանակ պատերազմական շրջանում սեռական բռնության զոհ դարձած կանանց վերականգնման իր կողմից կատարած աշխատանքների համար և արդեն այդ ժամանակ հայտարարվել է Խաղաղության Նոբելյան մրցանակի ապագա թեկնածու։ 
ԱՄՆ Ազգային բշկական ակադեմիայի արտասահմանյան անդամ է (2014)։


== Կենսագրություն ==


=== Երիտասարդ տարիներ և կրթություն ===
Դենի Մուքվեգեն ծնվել է 1955 թվականի մարտի 1-ին Բելգիական Կոնգոյում (այժմ՝ Կոնգոյի Դեմոկրատական Հանրապետություն) գտնվող Հարավային Կիվուի Բուկավու բնակավայրում։ Նա հիսունական-պաստորի ընտանիքի ինը երեխաներից երրորդն էր, և մանկուց հոր հետ այցելում էր հիվանդությունների տառապող մարդկանց, ինչից հետո որոշեց դառնալ բժիշկ՝ բուժելու նրանց, որոնց համար աղոթում էր իր հայրը։ Հարավային Բուրունդիում նախնական բժշկական կրթություն ստանալուդ հետո Մուքվեգեն աշխատել է Լեմերիայի հիվանդանոցում և ի սկզբանե մասնագիտացել է մանկաբուժության մեջ, սակայն շուտով, կոնգոցի կանանց մոտ հանդիպելով հետծննդյան բարդությունների շատ դեպքերի և չունենալով համապատասխան մասնագիտության բժիշկների, մեկնել է Ֆրանսիա, որտեղ 1984 թվականից մինչև 1989 թվականը ուսումնասիրել է գինեկելոգիա և մանկաբարձություն Անժե համալսարանում։


== Անձնական կյանք ==
Ամուսնացած է Կաբոյի Մապենդո Մադելինի հետ։ Նրանք հինգ երեխա ունեն՝ Ալեյն, Պատրիսիա, Սիլվի, Լիզա և Դենիզ։


== Ծանոթագրություններ ==


== Արտաքին հղումներ ==
«Лауреат премии Сахарова Дени Муквеге: «Женщин нельзя использовать как мишень в вооружённых конфликтах»»։ Euronews։ 26 ноября 2014։ Վերցված է 30 ноября 2014
Սպասիր ինձ (ֆիլմ)

«Սպասիր ինձ» (ռուս.՝ «Жди меня»), խորհրդային գեղարվեստական ռազմական դրամա, որը նկարահանվել է Կոնստանտին Սիմոնովի համանուն բանաստեղծության հիման վրա, Հայրենական մեծ պատերազմի ժամանակ Գեղարվեստական ֆիլմերի կենտրոնական միացյալ կինոստուդիայում։ Ֆիլմի պրեմիերան տեղի է ունեցել 1943 թվականի նոյեմբերի 1-ին։


== Սյուժե ==
Ֆիլմը Հայրենական պատերազմի դաժան փորձությունների միջով անցած մարդկանց բարոյական բարձր նկարագրի, որոնք պատերազմի տարիներին պահպանել են  հավատարմությունը սիրո և ընկերության հանդեպ։ 

— Советские художественные фильмы. Аннотированный каталог. Том II. 1961


== Դերերում ==
Բորիս Բլինով – Նիկոլայ Երմոլով
Վալենտինա Սերովա – Լիզա Երմոլովա
Լև Սվերդլին – Միխայիլ Վայնշտայն
Պավել Գերագա – Ֆյոդոր Լևիկին, շտուրման
Միխայիլ Նազվանով – Անդրեյ Պանով
Նինա Զորսկայա – Սոնյա
Ելենա Տյապկինա – Մարիա Իգնատևնա
Անտոն Մարտինով – Պյոտր Սեմյոնովիչ
Եկատերինա Սիպավինա – Պաշա
Անդրեյ Ապսոլոն – հրաձիգ-ռադիստ


== Էպիզոդներում ==
Մարկ Բեռնես
Լյուդմիլա Գլազովա
Լավրենտի Մասոխա
Վերա Շերշնյովա
Անատոլի Ալեքսեև
Վարվառա Ժուրավլյովա


== Նկարահանող խումբ ==
Սցենարի հեղինակ՝ Կոնստանտին Սիմոնով
Բեմադրող ռեժիսորներ՝ Ալեքսանդր Ստոլպեր, Բորիս Իվանով
Օպերատոր՝ Սամուիլ Ռուբաշկին
Նկարիչներ՝ Արթուր Բերգեր, Վլադիմիր Կամսկի
Կոմպոզիտոր՝ Նիկոլայ Կրյուկով
Հնչյունային օպերատոր՝ Սեմյոն Կլյուչևսկի
Ռեժիսոր՝ Իոսիֆ Շապիրո
Մոնտաժող՝ Եվգենյա Աբդիրկինա
Համակցված նկարահանումներ․
Օպերատոր՝  Բորիս Գորբաչյով
Նկարիչ՝ Միխայիլ Գոլովատինսկի
Երգերի տեքստի հեղինակներ՝ Կոնստանտին Սիմոնով, Անդրեյ Ապսոլոն
Երգերի երաժշտության հեղինակներ՝ Նիկոլայ Կրյուկով, Յուրի Բիրյուկով
Ֆիլմի տնօրեն՝ Նիկոլայ Սլիոզբերգ
Ռազմական խորհրդատու՝ Սեմյոն Բրյումեր
Ստուդիայի գեղարվեստական ղեկավար՝ Ֆրիդրիխ Էրմլեր


== Երգեր ==
«Լիզայի ռոմանս» («Сколько б ни было в жизни разлук…») — կատ.՝ Վալենտինա Սերովա և Բորիս Բլինով
«Застольная» («Мы сегодня выпили как дома…»)  - կատ.՝ Վալենտինա Սերովա և Բորիս Բլինով


== Փաստեր ==
Միխայիլ Վայնշտեյնի նախատիպը, Սիմոնովի խոսքով, եղել է «Կրասնայա զվեզդայի» ֆոտոթղթակից Միխայիլ Բեռնշտեյնը։


== Ծանոթագրություններ ==


== Գրականություն ==
Советские художественные фильмы. Аннотированный каталог / Сост. Н. А. Глаголева, М. Х. Зак, А. В. Мачерет, Л. А. Парфёнов, В. М. Розина, Э. Л. Сосновский, П. В. Фионов, О. В. Якубович под ред. А. В. Мачерета и др. — М.: Искусство, 1961. — Т. 2: Звуковые фильмы (1930—1957 гг.). — С. 315—316. — 784 с. — 3000 экз.
Кино на войне / документы и свидетельства / авт.-сост. В. И. Фомин. — М.: Материк, 2005. — 941 с. — ISBN 5-85646-137-1


== Արտաքին հղումներ ==
«Жди меня» на сайте «Энциклопедия отечественного кино»
«Жди меня»։ https://www.culture.ru/ (ռուսերեն)։ Культура.РФ։ Վերցված է 2020-06-01 
«Жди меня»։ https://cinema.mosfilm.ru/ (ռուսերեն)։ «Мосфильм»։ Վերցված է 2020-06-01 
«Фильм Жди меня. (1943)»։ https://old2019.gosfilmofond.ru/ (ռուսերեն)։ «Государственный фонд кинофильмов Российской Федерации»։ Վերցված է 2020-06-01
Մոհաք

Մոհաքը (անգլերեն՝ Mohawk), կամ ինչպես Միավորված Թագավորությունում են անվանում՝ մոհիկանը (անգլերեն՝ mohican) սանրվածք է, որի դեպքում սափրվում են գլխի երկու կողմերը, թողնելով մի երկար մազի տեսանելի շերտ։ Վաղ 1980-ականներին մոհաքները տարածվեցին պանկ ենթամշակույթի և ինդուստրիալ երաժշտություն լսողների ենթամշակույթի մեջ, և դրանցից հետո այլ խմբերի մեջ, ոճում ավելի տարաձևվելով։ Ներկայում, մոհաքները դեռ պանկ ենթամշակույթի հետ են ասոցացվում, բայց նաև հիմնական հոսքի նորաձևության մաս են դարձել։


== Այլ տեսակի մոհաքներ ==

Երկհաք (անգլերեն՝ BiHawk) - երկու մոհաքներ է պարունակում
Չելսիհաք - (անգլերեն՝ Chelseahawk) Մոհաք և մազափունջ
Երկուհաք (անգլերեն՝ Duohawk) - Երբ մոհաքը երկու մասի է բաժանվում
Մահհաք (անգլերեն՝ Deathhawk) - Մի կատակաբանած մոհաք։ Սովորաբար տեսնվում է դեթռոք/գոթիք ենթամշակույթներում։
Կեղծհաք (անգլերեն՝ Fauxhawk) - Մի կեղծ մոհաք։ Սովորաբար՝ նորմալ մազը մոհաքի պես ուղղած, կամ մի մոհաք, որ 5 սմ-ից կարճ է։
Մոսանրվածք (անգլերեն՝ Mocombover) - Մի մոհաք, որ հարթացվել է գլխի սափրված կողմերի վրա՝ նրանց ծածկելու նպատակով։
Մալհաք (անգլերեն՝ Mullhawk) - Մի մոհաք մալետի հետ միասին, ինչպես տեսնվել է Մեյնարդ Ջեյմս Կինանի վրա 1994-ի մոտ։
Ազատհաք (անգլերեն՝ Libertyhawk) - Կոտոշացված մոհաք։ Ազատության կոտոշների և մոհաքի խառնուրդ։
Եռհաք (անգլերեն՝ Trihawk) - Երեք մոհաք ունենալ։
Թարսված մոհաք (անգլերեն՝ Inverted Mohawk) - Գլուխը մեջտեղում սափրել, և այլ բոլոր տեղերում մազ թողնել։
Հռոմեական կամ արևհաք (անգլերեն՝ Roman կամ Sunhawk) - Մի մոհաք, որ փոխարեն առաջից հետև, մազերը մեկ ականջից մյուսն են ձգվում։
360 Մոհաք (անգլերեն՝ 360 Mohawk) - Մի մոհաք, որ ձգվում է մազափունջի մեջ։ Մազափունջն այնքան երկար է լինում (մինչև քիթը կամ ավել), որ կոտոշացվում է մի մոհաք ստեղծում, որ գլխի հետևից մինչև դեմքի առաջն է ձգվում։
Գարբոհաք (անգլերեն՝ Garbohawk) - Չհովհարացված հաք, որը սովորաբար կանանց մեջ է տեսնվում։ Այստեղ կողքի մազերը կարճացվում են սափրվելու փոխարեն, և հաքը կախվում է դեմքի կողքը՝ Գրետա Գարբոյի նման։
Կեսհաք կամ Վերհաք (անգլերեն՝ Halfhawk կամ Tophawk) - Մի մոհաք, որ միայն կրողի գլխի վերևում է, փոխարեն ձգվի մինչև վիզը։
Ateez (խումբ)

Ateez (հանգըլ՝ 에이티즈, կորեերենի նոր ռոմանականացում՝ eitijeu, հիրագանա՝ エーティーズ), հարավկորեական երաժշտական բոյ բենդ։ Խումբը ձևավորվել է 2018 թվականին KQ Entertainment ընկերության կողմից։ Այն բաղկացած է ութ անդամից՝ Հոնջուն, Սոնհվա, Յոնհո, Յոսան, Սան, Մինգի, Ույոն, Չոնհո։ Խմբի դեբյուտը կայացել է 2018 թվականի հոկտեմբերի 24-ին Treasure EP.1: All to Zero ալբոմով։ Նոյեմբերի 2-ին խումբն իր երգը կատարեց Երաժշտական բանկում։


== Անվանում ==
ATEEZ-ը սկզբնապես կոչվել է«KQ Fellaz»՝ KQ Entertainment լեյբլի պատվին։
2018 թվականի հուլիսի 3-ին խմբի անվանումը դարձավ ATEEZ:
2018 թվականին նոյեմբերի 17-ին խումբն իր VLive պաշտոնական ալիքով հայտարարեց իր ֆան ակումբի անվանումը՝ Atiny:


== Կարիերա ==


=== Նախադեբյուտ։ 2018 թիվ ===
Մինչև իրենց դեբյուտը, KQ Entertainment-ը թողարկել է մի շարք տեսանյութեր YouTube-ում, KQ Fellaz 미국 연수기 (KQ fellaz American Training), որտեղ խումբը մեկնել է Լոս Անջելես պատրաստվելու համար։ Այս շոուի ընթացքում KQ Entertainment-ը ներկայացրեց խմբի իններորդ անդամին՝ Լի Չժուն Յունին։
Տեսանյութերից հետո KQ Entertainment-ը 2018 թվականի հունիսի 26-ին KQ Fellaz ռեալիթի շոուի անոնսը ներկայացրեց։ Շոուն ցուցադրվեց Mnet հեռուստաալիքով։
2018 թվականի հոկտեմբերի 2-ին, իր պաշտոնական SNS-ի միջոցով, ATEEZ- ը թողարկեց ֆոտո-թիզերներ, հայտարարելով դեբյուտի ամսաթիվը։ Բացի դրանից, նրանք իրենց դեբյուտային շոուի ամսաթիվն ու վայրը հայտարարեցին՝ հոկտեմբերի 24, « Yes24 Livehall»: Այս հայտարարությունից հետո նրանք հերթականորեն ներբեռնեցին ֆոտո-թիզերները հոկտեմբերի 8-ից 23-ը։


=== 2019 թիվ։ Treasure EP.2: Zero to One, Treasure EP.3: One to All, The Expedition Tour և KCON ===
2019 թվականի հունվարի 2-ին ATEEZ-ը իր պաշտոնական SNS-ի միջոցով լուսանկար է հրապարակել Մորզեի կոդով՝ որպես ստորագրություն։
2019 հունվարի 3-ին խումբը վերադարձավ Treasure EP.2: Zero to One ալբոմով։ Հունվարի 15-ին թողարկվեցին «Say My Name» և «Hala Hala» սինգլները։
Հունվարի 24-ին նրանք հայտարարեցին իրենց առաջին շրջագայությունը`The Expedition Tour մարտ ամսվա համար՝ Բրուքլինում, Չիկագոյում, Դալասում, Ատլանտայում և Լոս Անջելեսում։
Փետրվարի 20-ին նրանք հայտարարեցին Եվրոպայում նոր շրջագայությունների ամսաթվերը ապրիլ ամսվա համար՝ Լոնդոնում, Լիսաբոնում, Փարիզում, Բեռլինում, Ամստերդամում, Միլանում, Բուդապեշտում, Ստոկհոլմում, Վարշավայում և Մոսկվայում։
Անդամներ


== Սկավառակագրություն ==


== Ծանոթագրություններ ==


== Արտաքին հղումներ ==
[http:// http://ateez.kqent.com  http://ateez.kqent.com Ateez (խումբ). պաշտոնական կայք]
Կամենեց (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԿամենեցԿամենեց (ռուս.՝ Каменец), գյուղ Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալմե

Ալմե (իտալերեն՝ Almè), կոմունա Իտալիայի Լոմբարդիա մարզի Բերգամոյի գավառում։
Բնակչությունը կազմում է 5839 մարդ (2008)։ Բնակչության խտությունը՝ 2927 մարդ/կմ²։ Տարածքը կազմում է 1,96 կմ²։ Փոստային ինդեքս՝ 24011։ Հեռախոսային կոդ՝ 00035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Քաղաքի պաշտոնական կայք (իտալ.)


== Ծանոթագրություններ ==
Ջերալդին Լի Ռիչմոնդ

Ջերալդին Լի Ռիչմոնդ (անգլ.՝ Geraldine Lee «Geri» Richmond, հունվարի 17, 1953(1953-01-17), Salina, Կանզաս, ԱՄՆ), ամերիկացի գիտնական, քիմիկոս։ Օրեգոնի համալսարանի պրոֆեսոր, որտեղ աշխատում է սկսած 1985 թվականից, ԱՄՆ ազգային ԳԱ անդամ (2011)։ Պարգևատրվել է Ազգային գիտական մեդալով (2015)։ 2015 թվականից ԱՄՆ Պետդեպարտամենտի գիտական պատվիրակ, 2016 թվականից Ամերիկյան արվեստի և գիտության  ակադեմիայի քարտուղար։ 1998 թվականին COACh համահիմնադիր։
Ավարտել է Կանզաս նահանգի համալսարանը (քիմիայի բակալավր 1975), որտեղ սովորել է 1971 թվականից։ 1980 թվականին Կալիֆոռնիայի համալսարանում Բերկլին ստացավ փիլիսոփայության դոկտորի աստիճան ֆիզիկական քիմիայի ոլորտում, որի համար այնտեղ աշխատում էր 1976 թվականին, գիտական ղեկավար Ջ. Կ. Փայմենթել։
2012 թվականին  Բ. Օբամայի կողմից նշանակվել է Ազգային գիտական խորհրդի նախագահ։ 2016 թվականին գիտության զարգացման աջակցության Ամերիկյան ասոցիացիայի նախագահ։
Ամերիկայի արվեստի և գիտությունների ակադեմիայի անդամ (2006), Ամերիկայի քիմիական (2011) և ֆիզիկական (1993) ընկերություններ, գիտության զարգացման աջակցության Ամերիկյան ասոցիացիա (2004), Գիտության կանանց ասոցիացիա (2008)։ Կիրառական սպեկտրոսկոպիայի ընկերության  անդամ՝ 2008 թվականից, պատվավոր անդամ՝ 2009 թվականից։


== Մրցանակներ և պարգևատրումներ ==
Սլոունի կրթաթոշակ (1985)
Երիտասարդ հետազոտողի նախագահական մրցանակ, Ազգային գիտական ֆոնդ (1985)
Կամիլ և Հենրի Դրեյֆուս (1986)
Քոբլենձ Ընկերության Սպեկտրոսկոպիայի մրցանակ (1989)
Ստեղծագործական հետազոտության մրցանակ, Ազգային գիտական ֆոնդ (1991)
Ֆակուլտետի մրցանակ կին գիտնականների և ճարտարագետների համար, Ազգային գիտական ֆոնդ (1991)
Ագնես Ֆեյ Մորգանի հետազոտությունների մրցանակ (1993)
Գարվան-Օլինի շքանշան, Ամերիկյան քիմիական ընկերություն (1996)
Գիտության, մաթեմատիկայի եւ ճարտարագիտական մենթորինգի գերազանցության համար Նախագահական մրցանակ (1997)
Ստեղծագործական հետազոտության մրցանակ, Ազգային գիտական ֆոնդ (2000)
Առաջնորդության մրցանակ, Ազգային գիտական ֆոնդ (2001)
Օրեգոնի ունիվերսալ գիտական մրցանակ, Օրեգոնի ԳԱ (2001)
Սպեկտրոմետրական անալիզների մրցանակ, Ամերիկյան քիմիական ընկերություն (2002)
Սփայերի շքանշան, Ֆարադեյի բաժին, Թագավորական քիմիական ընկերություն (2004)
Մրցանակ քիմիական գիտություններում կանանց քաջալերման համար, Ամերիկյան քիմիական ընկերություն (2005)
Քիմիական հետազոտությունների խորհուրդ (2006)
Գուգգենհայմի կրթաթոշակ (2007)
Բոմեմ Մայքլսոնի մրցանակ, Քոբլենզ Ընկերություն (2008)
Ջոուել Հ. Հիլբրանդի մրցանակ Ամերիկյան քիմիական ընկերություն (2011)
Չարլզ Լաթրոփ Փարսոնսի մրցանակ (2013)
Դեյվիսոն Գերմեն մրցանակը ատոմային և մակերեսային ֆիզիկայի բնագավառում, Ամերիկյան ֆիզիկական ընկերություն (2013)
Պիտսբուրգի սպեկտրոսկոպիայի մրցանակ, Պիտսբուրգի սպեկտրոսկոպիայի միություն (2014)
Ազգային գիտական շքանշան (2015)
Հոուարդ Վոլամի մրցանակ Գիտության և տեխնոլոգիաների գերազանց նվաճումների համար (2017)
Մտցվել է փառքի Դահլիճ, Մանհեթենի ավագ դպրոց (2018)
Պրիստլիի շքանշան (2018),Ամերիկյան քիմիական ընկերության բարձրագույն պարգև
Լայնուս Փոլինգի մրցանակ (2018)
Իլլինոյսի տեխնոլոգիական ինստիտուտի և Կանզաս նահանգի Համալսարանի պատվավոր դոկտոր (երկուսում էլ 2017 թվականից)


== Ծանոթագրություններ ==


== Արտաքին հղումներ ==
https://richmondscience.uoregon.edu/professional-information/
Honors and Awards
Կոլացա

Կոլացա (իտալերեն՝ Colazza), քաղաք Իտալիայի Պիեմոնտ մարզի Նովարա գավառում։
Բնակչությունը 416 մարդ է (2010 թվականի տվյալներով)։ Բնակչության խտությունը 139 մարդ/կմ² է։ Տարածքը 3 կմ² է։ Փոստային ինդեքսը՝ 28010։ Հեռախոսային կոդը՝ 0322։
Բնակավայրի հովանավորն է համարվում Իմակոլատա Կոնչեցիոնեն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0322 218102
Պաշտոնական կայք։ www.comune.colazza.no.it


== Տես նաև ==
Իտալիայի գավառներ


== Արտաքին հղումներ ==
Կոլացայի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լուիջի Բատցելլա

Լուիջի Բատցելլա (մայիսի 27, 1924(1924-05-27), Սան Սպերատո, Կալիարի, Սարդինիա, Իտալիա - նոյեմբերի 18, 2008(2008-11-18), Կալյարի, Իտալիա), իտալացի կինոռեժիսոր, սցենարիստ և դերասան, ով աշխատում է ցածր բյուջեով էքսպլաուտացիոն ֆիլմերի վրա, որոնց թվում էին սպագետի վեսթերները, էրոտիկ սարսափ-ֆիլմեր, ռազմական ֆիլմեր, ինչպես նաև ֆիմեր նացիստական ճամբարներում կանանց տանջանքների մասին։ Բատցելլան հաճախ է օգտագործում տարբեր կեղծանուններ, որոնց թվում են՝ Պաոլո Սոլովեյ, Իվան Կատանսկի, Պոլ Համուս, Ջիջի Բատցելլան և այլն։
Լուիջի բատցելլան մահացել է 2008 թվականի նոյեմբերի 18-ին։


== Կարիերան ֆիլմում ==
Լուիջի Բատցելլան 1973 թվականին նկարահանում է «Կույսերի լիալուսին» ֆիլմը վամպիրների մասին, որի գլխավոր դերերը կատարում են Ռազալբա Ներիին (ֆիլմում նկարահանվել է Սառա Բեյ մականունով) և Մարկ Դեյմոնն։ Ֆիլմն այն մասին է, թե ինչպես Տրանսիլվանիայում եղբայրներից մեկը գտնում է Նիբելունգների մատանին, որը պատկանում է տեղական կոմսուհի վամպիր Դե Վրիզին։ Ֆիլմը նրա մասին է, թե ինչպես եղբայրների մեկը Տրանսիլվանիայում գտնում է Նիբելգունների մատանին, որը պատկանում է տեղական գրաֆինիա-վամպիր Դե Վրիզին։ Կոմսուհին նրան ծուղակն է գցում և օգտագործում է սեքսուալ և վամպիրային տանջանքների համար։ Մի եղբորից հետո նա հարաբերություններ է սկսում հաջորդի հետ, բայց միաժամանակ նա հաստատում է նաև կողմնակի կապեր. նա ուղևորվում է գյուղ և փնտրում է կույս աղջիկների՝ վամպիրների պահանջմունքները բավարարելու համար։ 1974 թվականին Բատցելլան նկարահանում է ևս մի ցածրաբյուջետային էրոտիկ ֆիլմ, որի անվանում էր «Սատանայի համար մերկացածը», որը ազդեցություն թողեց այլոց աշխատանքների վրա, ինչպիսին է Ալբերտո Կավալլոնե «Էրոտիկ շնչառություն» ֆիլմը։ Ըստ սյուժեի՝ տղամարդը, ում մարմնավորում է Ջեյմս Հարրիսը, ավտովթարի ենթարկվելով՝ փրկում է Ռիտա Քալդերոնիի անունով աղջկան՝ հանելով նրան վթարված մեքենայից։ Որպես հետևանք՝ նրանց մեջ սեքսուալ կապ է հաստատվում։ Ֆիլմը տարբերվում է յուրօրինակ մոնտաժով՝ թույլ տալով հետևել իրադարձություններին տարբեր կողմերից, ինչպես նաև առկա է մերկ մարմինների առատ ցուցադրություն։
1976 և 1977 թվականներին Բատցելլան նկարահանում է նացիստական ճամբարներում կանանց կրած տանջանքների մասին երկու ֆիլմ՝ «Մահվան ճամբար. ԽՍՀՄ-ի վերջին օրերը» և «Գազանը տենդում»։ Իր վերջին ֆիլմը՝ «Պատերազմ նավթի համար», նա նկարահանել է 1978 թվականին։


== Ֆիլմագրություն ==


== Ծանոթագրություններ ==
Տրեստ

Տրեստ,մոնոպոլիայի ձև է,  իրավաբանական անձի իրավունքներից օգտվող ձեռնարկությունների միավորում է, որի ստեղծման դեպքում տարբեր ճյուղերի ձեռնարկությունները միավորվում են մեկ՝ ընդհանուր արտադրական համալիրում՝ կորցնելով տնտեսական և իրավական ինքնուրույնությունը։ Տրեստները միավորում են արտադրության այնպիսի ճյուղերի ձեռնարկություններ, որոնք կամ իրագործում են հումքի մշակման տարբեր փուլերը։ Ձեռնարկությունների միավորումների այս տեսակը լայն տարածում է գտնում այն ճյուղերում, որոնցում հնարավոր է ձեռնարկությունների կոմբինացումը, ինչը համարվում է ԳՏԱ արագացման, տնտեսական ռեսուրսների արդյունավետ օգտագործման, աշխատանքի ռացիոնալ կազմակերպման և արտադրության արդյունավետության բարձրացման նախապայմաններից մեկը։ Հանձնված կապիտալի գումարի չափով նրանք արժեթղթեր են ստանում և դրանով իսկ նաև իրավունք տրեստի կառավարմանը մասնակցելու և դիվիդենտ ստանալու համար։ 
Հորիզոնական տրեստավորման գործընթացին զուգընթաց, այսինքն միևնուն ճյուղի ձեռնարկությունների միավորման հետ հաճախ կատարվում է նաև ուղղաձիգ մոնոպոլացում։ Այս դեպքում տրեստի մեջ են մտնում տեխնոլոգիական հաջորդականությամբ միմիյանց հետ կապված արդյունաբերական ճյուղի ձեռնարկությունները, օրինակ, քարածխի, մետաղագործության, մեքենաշինության, քիմիական արդյունաբերության ֆիրմաները և այլն։


== Աղբյուրներ ==
ՀՀ քաղաքացիական օրենսգիրք։ ՀՀ պաշտոնական տեղեկագիր, 17, Երևան
Յու. Սուվարյան «Մենեջմենթ», Ք․ Երևան, 2003 թ
Տիգրան Էվինյան, Ձեռնարկության Էկոնոմիկա, 2007 թ
Ռուզվելտ շրջան (Նյու Մեքսիկո)

Անվան այլ կիրառումների համար տե՛ս՝ Ռուզվելտ շրջան (այլ կիրառումներ)Ռուզվելտ շրջան (անգլ.՝ Roosevelt County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 6.343 կմ² է, բնակչությունը՝ 18.018 մարդ (2000 թ. տվյալներով)։ Շրջկենտրոնն է Պորտալես բնակավայրը։ Կազմավորվել է 1903 թ.։
Սան Պեդրու դուս Կրենտիս

Սան Պեդրու դուս Կրենտիս (պորտ.՝ São Pedro dos Crentes), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 4334 մարդ՝ 2006 թվականի տվյալներով։ Գրավում է 979,803 կմ² տարածք։ Բնակչության խտությունը՝ 4,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 10.518.925,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.509,29 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,626 (տվյալները ՄԱԿ-ի զարգացման ծրագրի)։
Շչեբունյաևսկի (Շոլոխովսկի շրջան)

Շչեբունյաևսկի (ռուս.՝ Щебуняевский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Դուբրովսկի գյուղական համայնքի կազմի մեջ։
Խոցադեղ

Խոցադեղ, հայկական արական անուն։ Առաջացել է հայերեն խոց և դեղ բառերից։ Կան նաև Խոց և Դեղ անձնանուններ, որոնց փաղաքշական ձևերն են Խոցիկ և Դեղիկ։ Բոլորն էլ արական են, բացի Խոց անունից, որն իգական է։ Խոցադեղ անձնանունը գործածվել է 12-16-րդ դարերում։ Հնագույն ձևը Խոցադեղն է, այնուհետև միջնադարում ա-ն սղվում է և անունը դառնում է Խոցդեղ (1386 թ․), հետո ց-ն վերածվում է ս-ի՝ Խոսդեղ (1478 թ․):


== Գործածություններ ==
Խոցադեղ Խլաթեցի, նվիրատու ձեռագրի (1204 թ․):
Խոցադեղ, մերձավոր արեանառու Հոռմեանց Հովհաննես քահանայի, ով 1213 թվականին մի կալվածք է նվիրել Արջոյառիճի վանքին։
Խոցադեղ, փորագրիչ կամ քանդակագործ, ով փորագրել է Հոռոմոսի վանքի և Շիրակավանի արձանագրությունները։
Խոցադեղ, Աբրահամ երեցի ազգական, ով 1233 թվականին 2 տուն և մի խանութ է նվիրել Խծկոնքի վանքին։
Խոցադեղ, հայր Գրիգոր քահանայի, ով միանալով Մկրտիչ աբեղային, Արուճում և Փարպիում հնձաններ շինեցին և 1258 թվականին նվիրեցին Հոռոմոսի վանքին։
Խոցադեղ, հայր Մխիթարի և պապ Ավետիսի, ով Եղեգիսում 1283 թվականին թողել է մի արձանագրություն։


== Ծանոթագրություններ ==
Հանս Կրանկլ

Յոհան Կրանկլ (գերմ.՝ Johann Krankl, փետրվարի 14, 1953(1953-02-14)[…] կամ ապրիլի 14, 1953(1953-04-14), Վիեննա, Ավստրիա), առավել հայտնի՝ Հանս Կրանկլ (գերմ.՝ Hans Krankl), ավստրիացի ֆուտբոլային մարզիչ։ Նախկինում խաղացել է հարձակվողի դիրքում։ Ավստրիայի պատմության առաջին և լավագույն ֆուտբոլիստը։ Ֆուտբոլիստի կարիերան ավարտել է 1989 թվականին։ Ավստրիայի ազգային հավաքականի պատմության մեջ երկրորդ ռմբարկուն է։


== Վիճակագրություն ==


=== Կարիերայի ցուցանիշները ===


=== Ակումբային կարիերա ===


== Ծանոթագրություններ ==
Լարվածություն Քուվեյթում

Լարվածություն Քուվեյթում՝ մասսայական ցույցեր Քուվեյթում, սկսված 2011 թվականի փետրվարին։ Ցույցերը համեմատած հանգիստ էին Քուվեյթում, որն անցկացվեց Արաբական գարնան ֆոնին 2011 թվականին։


== Նկարագրությունը ==
Բողոքները սկսվեցին քաղաքացիություն չունեցող արաբ բնակչության բազմամարդ ցույցերով, բողոքելով իր իրավազուրկ դրությունից։ Ցուցարարները պահանջում էին քաղաքացիության տրամադրում, աշխատանքի իրավունք, անվճար կրթություն և բժշկական օգնություն։


== Ժամանակագրությունը ==
Փետրվարի 18։ Ոստիկանության և ցուցարարների միջև բախման արդյունքում տուժեց գրեթե 30 մարդ։ Ցույցեր Էլ-Ջահրա քաղաքում, որը տեղադրված է Ալ-Քուվեյթից հյուսիս, Քուվեյթի մայրաքաղաքում, մասնակցում էին հազար մարդուց ավել։ Իրավապահ ուժերը ցրեցին ամբոխը աղմկային պայթուցիկի, ծխագլանիկի և ջրային հրացանի օգնությամբ, տասնյակ ցուցարարներ ձերբակալվեցին։ Ներքին գործերի նախարարության հայտարարությունում ասվում է, որ ցուցարարները նետել են քարեր ոստիկանության աշխատակիցների ուղղությամբ և չեն ենթարկվել իշխանությունների պահանջներին։ Ընդհանուր ձերբակալվեց 140 մարդ, որոնց մեծ մասը հաջորդ օրը ազատ արձակվեց։
Փետրվարի 19։ Մայրաքաղաքի արվարձան Էս-Սալբիում ոստիկանները կիրառեցին արցունքաբեր գազ, որպեսզի ցրեին մոտավոր 300 մարդուց բաղկացած ցույցը։ Քուվեյթի անվտանգության ուժերը նախապես տեղեկացված պատրաստվող խռովության մասին սոցիալական ցանցերի միջոցով, որով օգտվում էին ցույցի կազմակերպիչները։ Ոստիկանությունը և զինվորները հարձակվեցին ցուցարարների վրա, օգտագործելով արցունքաբեր գազը։ Անկարգությունների ճնշման հետևանքով վիրավորվեց 7 մարդ։Մարտի 8։ Ավելի քան հազար մարդ, հիմնականում երիտասարդ մարդիկ, դուրս եկան Քուվեյթի մայրաքաղաքի փողոցներ քաղաքական բարեփոխումների պահանջով։ Ցուցարարները ձգտեցին երկրի վարչապետի հրաժարականին, շեյխի Նասեր ալ-Մուհամմեդ ալ-Ահմեդ աս-Սաբահի, էմիրի զարմիկի Սաբահ ալ-Սաբահի, ինչպես նաև մտցնել փոփոխություն սահմանադրության մեջ։
Մարտի 11։ Բողոքի ցույցերը, տեղի ունեցան Քուվեյթի մայրաքաղաքում, որում մասնակցություն ունեցավ 200 մարդ։ Էմիրատի քաղաքացիություն չունեցող բնակիչները հավաքվեցին Ալ-Քուվեյթի կենտրոնում և պահանջեցին քուվեյթցիներին հավասար իրավունքներ։ Ցույցի մասնակիցներին ցրելու համար քուվեյթական ոստիկանությունը կիրառեց արցունքաբեր գազ։Աշնանը սկսվեցին ցույցեր կապված վարչապետի ու մի շարք խորհրդարանի պատգամավորների կաշառակերության հետ։

Նոյեմբերի 16-17 ցույցեր վարչապետի ընդդեմ։
Նոյեմբերի 28-ին կառավարությունը հրաժարական տվեց, էմիրը ընդունեց այն։
Դեկտեմբերի 6-ին լուծարվեց խորհրդարանը։


== Ծանոթագրություններ ==
Կարապետ Չալյան

Կարապետ Գրիգորի Չալյան, (օգոստոսի 7, 1993(1993-08-07), Գյումրի, Հայկական ԽՍՀ, ԽՍՀՄ), հայ հունահռոմեական ըմբիշ, 2019 թվականի եվրոպական խաղերի, 2016 թվականի Եվրոպայի և 2020 թվականի Եվրոպայի առաջնությունների մեդալակիր։


== Կենսագրություն ==
Ծնվել է 1993 թվականի օգոստոսի 7-ին Գյումրիում։ 2010 թվականից հանդես է եկել միջազգային մրցումներում։ 2013 թվականին դարձել է պատանիների աշխարհի և Եվրոպայի չեմպիոն՝ մինչև 74 կգ քաշային կարգում։ 2015 թվականին  մասնակցել է Բաքվում անցկացվող Եվրոպական խաղերին։ 2016 թվականին Ռիգայում ընթացող Եվրոպայի առաջնությունում մինչ 75 կգ քաշային կարգում Կարապետը նվաճել է բրոնզե մեդալ։ 2019 թվականին Մինսկում ընթացող Եվրոպական խաղերի մինչև 77 կգ քաշային կարգում նա դարձավ արծաթե մեդալակիր` եզրափակչում զիջելով ռուս Ալեքսանդր Չեխիրկինին։ 2019 թվականի աշխարհի առաջնությունում նվաճել է  Տոկիո 2020-ի օլիմպիական ուղեգիր։
2020 թվականի փետրվարին Հռոմում տեղի ունեցած մայրցամաքային առաջնության մինչև 77 կգ քաշային կարգում Կարապետը բրոնզե մեդալի համար պայքարում հաղթել է բուլղարացի մարզիկ Այկ Մնացականյանին և նվաճել Եվրոպայի առաջնության բրոնզե մեդալ։ Նույն թվականին մասնակցել է Սերբիայի Բելգրադ քաղաքում անցկացվող ըմբշամարտի աշխարհի անհատական առաջնությանը։
2021 թվականին Լեհաստանի մայրաքաղաք Վարշավայում տեղի ունեցած Եվրոպայի առաջնությունում Կարապետ Չալյանը չի կարողացել նվաճի բրոնզե մեդալ։


== Ծանոթագրություններ ==


== Արտաքին հղումներ ==
Օլիմպիական VLOG. Կարապետ Չալյան
Chalyan, Karapet (ARM)
Տայգինկա

Տայգինկա (ռուս.՝ Тайгинка), գյուղ Ռուսաստանի Չելյաբինսկի մարզի Կիշտիմ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թյուֆեհիե

Թյուֆեհիե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ով որ քաջ է

«Ով որ քաջ է», աշուղական երգ նվիրված Աղբյուր Սերոբին։ Երգը հորինել է աշուղ Ֆահրատը 19-րդ դարի 70-ական թվականների վերջերին։ 1880 թվականին առաջին անգամ հայ պարբերական մամուլում տպագրվել է երգի գրական տեքստը։
Երգի պատմական հիմքը սուլթան Համիդ II-ի Արևմտյան Հայաստանը թուրքացնելու նպատակով հայ գյուղացիների վտարումն էր իրենց բնակավայրերից, որտեղ հաստատվում էին Բալկաններից ու Կովկասից գաղթած իսլամ գաղթականները։ Երգի վերջին քառյակը ավելացված է հետագայում։


== Երգի տեքստը ==


== Աղբյուրներ ==
http://hayrik.am/?p=1777


== Արտաքին հղումներ ==
Երգը Հայրիկ Մուրսադյանի կատարմամբ YouTube-ում
Ինա (քաղաք)

Անվան այլ կիրառումների համար տե՛ս՝ Ինա (այլ կիրառումներ)Ինա (ճապ.՝  伊那市 'Ինա-սի'), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 667,81 կմ², բնակչությունը՝ 69 079 մարդ, իսկ խտությունը 103,44 մարդ/կմ²։


== Աշխարհագրական դիրք ==
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Կոմագենե , Սիոձիրի Սուվա, Տինո Սիձուոկա, Մինամիարուպուսու, Հոկուտո քաղաքների, Ֆուձիմի Կիսո, Մինովա ավաններիի, Մինամիմինովա, Միյադա, Օսիկա գյուղերի հետ։


== Բնակչություն ==
Բնակչությունը կազմում է 69 079 մարդ (2014 թվականի օգոստոսի 1), խտություն - 103,44 մարդ/կմ²։


== Սիմվոլիզմ ==
Քաղաքի ծառը համարվում է ուռենին, ծաղիկը՝ Rhododendron dilatatum-ը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Ինզովկա

Ինզովկա (ուկրաիներեն՝ Інзівка), գյուղ Ուկրաինայի Զապորոժիեի մարզի Պրիմորսկի շրջանում։ Հիմնադրվել է 1861 թվականին։
2001 թվականի տվյալներով Ինզովկա գյուղում բնակվում էր 1 339 մարդ։ Բնակավայրը զբաղեցնում է 2,66 կմ² տարածք։ Բնակչության խտությունը կազմում էր 503,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոռնել (այլ կիրառումներ)

Կոռնել, կարող է վերաբերել,

Պիեռ Կոռնեյլ, ֆրանսիացի դրամատուրգ, համարվում է «ֆրանսիական ողբերգության հայր» (1606-1684)։
Քեթրին Կոռնել, ամերիկյան դերասանուհի (1898-1974)։
Ղաբալաք

Ղաբալաք, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Բրիգադնոե (գյուղ, Պրիոզյորսկի շրջան)

Բրիգադնոե (ռուս.՝ Бригадное), գյուղ Ռուսաստանի Լենինգրադի մարզի Պրիոզյորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանատորիյա Ալկինո

Սանատորիյա Ալկինո (ռուս.՝ санатория Алкино, բաշկիրերեն՝ Алкин шифаханаһы), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 475 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խալդիի տաճարը Մուսասիրում

Խալդիի տաճարը Մուսասիրում, ուրարտական պանթեոն Խալդի գերագույն և ռազմի աստծո տաճար, որը գտնվում էր հին Մուսասիր քաղաքում, Վանա լճից դեպի արևմուտք։


== Արտաքին հղումներ ==
Հեթանոս աստվածներ
Վերխնի Սուսկան

Վերխնի Սուսկան (ռուս.՝ Верхний Сускан), գյուղ Ռուսաստանի Սամարայի մարզի Ստավրոպոլսկի շրջանի կազմում։
Բնակչությունը 2002 թվականին գրանցված տվյալներով կազմում էր 528 մարդ։


== Ծանոթագրություններ ==

		
		
		


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երգ Ռոլանդի մասին

Երգ Ռոլանդի մասին (ֆր.՝ Chanson de Roland), ֆրանսիական միջնադարյան դյուցազներգություն (1100-1125 թթ.)։ Հիմքը կոմս Ռոլանդի անձնուրաց սխրագործությունն է։ Սա 778 թվականին մասնակցել է Կառլոս Մեծի Իսպանիա կատարած արշավանքին և լեռնցի բասկերի դեմ մղված ճակատամարտին։ Ռոլանդը զոհվել է ֆրանսիական զորքերի վերջապահ գունդը պաշտպանելիս։ Էպոսը համաշխարհային դյուցազներգական գրականության գլուխգործոցներից է, որտեղ հայրենիքի սերը, հավատարմության զգացումն ու խիզախության վեհությունն արտահայտված են զուսպ, քնարական շնչով և համապարփակ ընդհանրացումներով։ Այս թեման Վերածննդի դարաշրջանում օգտագործել են Մ․ Բոյարդոն («Սիրահարված Ռոլանդը», 1486 թ.) և Լ․ Արիոստոն («Մոլեգին Ռոլանդը», 1532 թ.)։ «Երգը» առաջին անգամ տպագրվել է Փարիզում, 1837 թվականին։
Դաշտադեմ (այլ կիրառումներ)

Դաշտադեմ, կարող է վերաբերել՝

Դաշտադեմ՝ գյուղ Հայաստանի Հանրապետության Արագածոտնի մարզում։
Դաշտադեմի հնավայր՝ պատմական բնակավայր (քաղաք) Հայաստանի Հանրապետության Արագածոտնի մարզի Դաշտադեմ գյուղում։
Դաշտադեմի ամրոց՝ ամրոց Հայաստանի Հանրապետության Արագածոտնի մարզի Դաշտադեմ գյուղում՝ * Դաշտադեմի (Քաղենի) հնավայրի հյուսիսում։
Դաշտադեմ՝ գյուղ Հայաստանի Հանրապետության Լոռու մարզում։
Դաշտադեմ՝ գյուղ Արևմտյան Հայաստանում՝ Բիթլիսի վիլայեթի Խութ-Բռնաշենի գավառակում։
Մազսալացայի շրջան

Մազսալացայի շրջան (լատիշ․՝ Mazsalacas novads), վարչա-տարածքային միավոր Լատվիայի Հանրապետության հյուսիսային մասում՝ Վիդզեմե տարածաշրջանում։ Շրջանը բաղկացած է չորս վոլոստից, և վարչական կենտրոն Մազսալացա քաղաքից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 417 կմ²։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 3239 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Մազսալացա (լատիշ․՝ Mazsalaca)
Մազսալացայի վոլոստ (լատիշ․՝ Mazsalacas pagasts)
Ռամատայի վոլոստ (լատիշ․՝ Ramatas pagasts)
Սելույի վոլոստ (լատիշ․՝ Sēļu pagasts)
Սկանկալնեի վոլոստ (լատիշ․՝ Skaņkalnes pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Նիժնեյանակտաևո

Նիժնեյանակտաևո (ռուս.՝ Нижнеянактаево, բաշկիրերեն՝ Түбәнге Янаҡтай), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 93 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրացիանոս (ուզուրպատոր)

Գրացիանոս (լատ.՝ Gratianus), հռոմեական կայսր, ուզուրպատոր 407 թ.:
Գրացիանոսը քաղաքայի արիստոկրատիայի ներկայացուցիչ է, ծագումով՝ բրիտտ։ Հռչակվել է կայսր ապստամբած բրիտանական լեգեոնների կողմից՝ փոխարինելով Մարկոսին։ Չորս ամիս կառավարելուց հետո սպանվել է, քանի որ բրիտանական լեգեոներները ցանկանում էին թողնել Բրիտանիան, անցնել նեղուցը և պաշտպաել Գալլիան բարբարոսների հարձակումից, իսկ Գրացիանոսը չի թույլատրել նրանց։ Նրանից հետո կայսր դարձավ Կոնստանտին III-ը։
Գրացիանոսը ուելսյան լեգենդների հերոս է։ Հալֆրիդ Մոնմուտացին նրան ներկայացնում է Բրիտանիայի լեգենդար արքաների ցուցակում Գրացիանոս Ազատված անունով։


== Գրականություն ==
Michael E. Jones: The End of Roman Britain. Cornell University Press, Ithaca NY u. a. 1996, ISBN 0-8014-2789-4, speziell S. 246f.
Christopher A. Snyder: An Age of Tyrants. Britain and the Britons, AD 400 - 600. Pennsylvania State University Press, University * Park PA 1998, ISBN 0-271-01742-2
C. E. Stevens: Marcus, Gratian, Constantine. In: Athenaeum 45 = N. S. 35, 1957, ISSN 0004-6566, S. 316 - 347.